# ONLINE UPISI 2020./2021.

**PRVA GODINA diplomskog studija**

**UPUTE ZA STUDENTE**

Upis u **prvu godinu** diplomskog studija će se odvijati **online**.

Potrebno je u cijelosti ispuniti **online Prijavni list** i učitati (uploadati) sljedeće dokumente:

1. skenirani primjerak obje strane važeće osobne iskaznice u PDF formatu
2. obrazac za izradu e-indeksa/studentske iskaznice u formatu Word datoteke

**Preduvjet za pristup online Prijavnom listu je posjedovanje važećeg Google korisničkog računa (Gmail)**. Molimo Vas da prije pristupanja online prijavnom listu pripremite primjerke dokumenata koje je potrebno učitati (uploadati). Datoteke je potrebno imenovati na način

„ime\_prezime\_naziv dokumenta“, npr. „hrvoje\_horvat\_OI“ za osobnu iskaznicu, odnosno

„hrvoje\_horvat\_iksica“ za e-indeks/studentsku iskaznicu.

Molimo vas da se za potrebe obrasca za izradu e-indeksa/studentske iskaznice sami fotografirate, vodeći pritom računa da fotografije budu primjerene svojoj svrsi (pripaziti na: oštrinu, osvjetljenje, **bijelu pozadinu**). Kao dobar primjer kako fotografija za studentsku iskaznicu treba izgledati može poslužiti fotografija s osobne iskaznice.

**Studenti koji su preddiplomski studij završili na nekom drugom visokom učilištu** uz prethodno navedene dokumente trebat će učitati (uploadati) i potvrdu o završetku preddiplomskog studija, prijepis ocjena te upisni list.

**Napomena:** Osim fizičkog skenera, za skeniranje dokumenata moguće je koristiti i bilo koju od besplatnih aplikacija za pametne telefone koja se nudi na Google Play Store/App Store.

Nakon ispunjavanja prijavnog lista vaša će prijava biti pregledana u tajništvu, a daljnja uputstva zaprimit ćete putem e- maila.

**Upisi u prvu godinu diplomskog studija** odvijat će se **1.-7. listopada 2020.** za one studente koji su završili preddiplomski studij do 30. rujna 2020., a za one studente koji preddiplomski studij završe 1.-5. listopada 2020. upisi će se odvijati **8.-12. listopada 2020**.

Upis u **prvu godinu** diplomskog studija biti će moguć najkasnije do 16. listopada 2020.

Prijavnom listu možete pristupiti putem niže navedene poveznice (linka).

Napominjem kako **ista osoba obrazac može ispuniti i poslati samo jednom**

[**Prijavni list – Odjel za arheologiju**](https://accounts.google.com/ServiceLogin/signinchooser?service=wise&passive=1209600&continue=https%3A%2F%2Fdocs.google.com%2Fforms%2Fd%2Fe%2F1FAIpQLSeT7mmnvDTx32FVwNbel-HDXLdOukOvD0NsEzs71OGYc8VpAw%2Fviewform%3Fusp%3Dsf_link&followup=https%3A%2F%2Fdocs.google.com%2Fforms%2Fd%2Fe%2F1FAIpQLSeT7mmnvDTx32FVwNbel-HDXLdOukOvD0NsEzs71OGYc8VpAw%2Fviewform%3Fusp%3Dsf_link&ltmpl=forms&flowName=GlifWebSignIn&flowEntry=ServiceLogin)